પાકિસ્તાની વિદેશ મંત્રીએ નારાજ થતાં જણાવ્યું કે જો આપણે આ ફોરમથી કંઇક માંગીએ છીએ તો આપણે આગળ વધવું પડશે પરંતુ આ કોઇ રીત છે? મને એ જણાવવામાં કોઇ સંકોચ નથી કે જો સાર્કની પ્રગતિમાં કોઇ અડચણ છે તો એક દેશનું વર્તન છે. તેમણે આગળ જણાવ્યું કે અમારી વચ્ચે કોઇ વાતચીત થઇ નથી. તેઓ (સુષ્મા સ્વરાજ) અધવચ્ચેથી જ જતા રહ્યાં, કદાચ તેમની તબિયત સારી નહોતી. મેં તેમનું ભાષણ સાંભળ્યું, તેમણે ક્ષેત્રીય સહયોગની વાત કરી. ક્ષેત્રીય સહયોગ કેવી રીતે શકય છે, જ્યારે દરેક લોકો બેસીને એક-બીજાની વાત સાંભળી રહ્યાં હતા અને તમે તેને બ્લોક કરી રહ્યાં છો.